Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 20 ก.พ.66
Daily Focus-บล.ฟินันเซีย ไซรัส ประจำวันที่ 20 ก.พ.66
20 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (20 ก.พ.66) คาด SET แกว่ง Sideways Down ในกรอบ 1,642-1,658 จุด จากบรรยากาศการลงทุนที่ไม่สดใสนัก ปัจจัยภายนอกยังคงถูกกดดันจากเงินเฟ้อสหรัฐฯที่ยังปรับตัวลงช้ากว่าที่ประเมิน ทำให้ตลาดเพิ่มคาดการณ์ขึ้นดอกเบี้ยของ FED และมีความเป็นไปได้ที่จะขึ้นในอัตราเร่งจาก 0.25% เป็น 0.5% ในการประชุมเดือน มี.ค. ส่วน Peak Rate มองที่ 5.25-5.50% ในการประชุมเดือน มิ.ย. ทำให้ Bond Yield ยังทรงตัวในระดับสูงและปรับตัวขึ้น 40-50 bps สะท้อนภาพดอกเบี้ยที่สูงขึ้นไปแล้ว
ส่วนปัจจัยในประเทศยังมีแรงกดดันจากผลประกอบการบริษัทจดทะเบียน 4Q22 โดยรวมที่ต่ำกว่าคาด เช่นเดียวกับตัวเลข GDP 4Q22 ที่ต่ำกว่าคาดเช่นกัน สัปดาห์นี้จับตา FED Minute เงินเฟ้อ PCE เดือน ม.ค. ของสหรัฐฯ รวมถึงผลประกอบการกลุ่ม Consumption และ Reopening Play ที่จะออกมาหนาแน่นและคาดหวังเห็นการฟื้นตัว หากออกมาไม่ต่ำกว่าคาดเราเชื่อว่าจะช่วยทำให้แรงขายชะลอลงและเพิ่มความเชื่อมั่นต่อแนวโน้มการฟื้นตัวในไตรมาส 1/66 ถึงปี 66 ได้ โดยยังมองจังหวะพักตัวของดัชนียังเป็นโอกาสในการสะสมระยะกลาง-ยาวจากเศรษฐกิจไทยที่ทยอยเร่งตัว แนวรับหลักที่ทำให้ SET Index ยังอยู่ในแนวโน้มขาขึ้นในภาพระยะกลางอยู่ที่ 1,630+- จุด
กลยุทธ์ : เลือกเก็งกำไรหุ้นที่มีปัจจัยบวกเฉพาะตัว//ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ก.พ. : BA, BDMS, BEM, CENTEL, NOBLE